यह सवाल अमर उजाला ने राज्य के शिक्षा मंत्री सिकंदर सिंह मलूका के समक्ष फोन पर उठाया तो उन्होंने कहा कि सेमेस्टर सिस्टम इसी सेशन से रद् कर दिया गया है और अब विद्यार्थियों को दो समेस्टरों की तैयारी करने की जरुरत नहीं बल्कि उन्हें अपने सिलेबस की तैयारी एक साल में पूरी करने होगी। उन्होंने कहा कि जिला शिक्षा अधिकारी व शिक्षा विशेषज्ञों की राय के मुताबिक सेमेस्टर सिस्टम से विद्यार्थियों पर बोझ बढ़ रहा था और विभाग भी अभी तैयार नहीं था। इसलिए सेमेस्टर सिस्टम को रद् कर दिया गया है। इस संबंध में लिखित फरमान जल्द ही राज्य के सभी जिला शिक्षा अधिकारियों को जारी कर दिया जाएगा।